Document ID: 31984D0028

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Ιανουαρίου 1984
σχετικά με τον κατάλογο των εγκεκριμένων εγκαταστάσεων της Πολωνίας για την εισαγωγή νωπών κρεάτων στην Κοινότητα
(84/28/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),
Εκτιμώντας:
ότι, για να λάβουν την άδεια να εξάγουν νωπά κρέατα προς την Κοινότητα, οι εγκαταστάσεις που βρίσκονται στις τρίτες χώρες πρέπει να πληρούν τους γενικούς και τους ειδικούς όρους που θέτει η οδηγία 72/462/ΕΟΚ·
ότι η Πολωνία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο εγκαταστάσεων που έχουν την άδεια να εξάγουν προς την Κοινότητα·
ότι ορισμένες από τις εγκαταστάσεις αυτές που έχουν ελεγχθεί επιτόπου από κοινοτικά όργανα, παρέχουν επαρκείς υγειονομικές εγγυήσεις και ότι, συνεπώς, μπορούν να εγγραφούν σε έναν πρώτο κατάλογο, που καταρτίζεται σύμφωνα με το άρθρο 4 παράγραφος 1 της εν λόγω οδηγίας, εγκαταστάσεων από τις οποίες μπορεί να επιτρέπεται να εισάγονται νωπά κρέατα·
ότι η περίπτωση των άλλων εγκαταστάσεων που προτείνει η Πολωνία πρέπει να επαξεταστεί βάσει των συμπληρωματικών πληροφοριών σχετικά με τους κανόνες υγιεινής και τις δυνατότητες ταχείας προσαρμογής στην κοινοτική ρύθμιση·
ότι, εν τω μεταξύ, για να μη διακοπούν απότομα τα υφιστάμενα ρεύματα συναλλαγών, μπορεί να δοθεί προσωρινά η δυνατότητα σε αυτές τις εγκαταστάσεις να συνεχίσουν τις εξαγωγές νωπών κρεάτων προς τα κράτη μέλη που είναι διατεθειμένα να τα δεχθούν ·
ότι, συνεπώς, θα πρέπει να επανεξεταστεί η παρούσα απόφαση και, στην ανάγκη, να τροποποιηθεί σε συνάρτηση με τις πρωτοβουλίες που έχουν αναληφθεί όσον αφορά το θέμα αυτό και με τις βελτιώσεις που έχουν πραγματοποιηθεί·
ότι πρέπει να υπενθυμιστεί ότι οι εισαγωγές νωπών κρεάτων υπόκεινται επίσης σε άλλες κοινοτικές κτηνιατρικές ρυθμίσεις, ιδίως σε θέματα υγειονομικού ελέγχου·
ότι οι όροι εισαγωγής των νωπών κρεάτων τα οποία προέρχονται από τις εγκαταστάσεις που αναφέρονται στον κατάλογο που προσαρτάται στην παρούσα απόφαση εξακολουθούν να υπόκεινται στις διατάξεις της συνθήκης· ότι, ειδικότερα, η εισαγωγή από τρίτες χώρες και η επανεξαγωγή προς όλα τα κράτη μέλη ορισμένων κατηγοριών κρεάτων, όπως είναι τα κρέατα με βάρος μικρότερο από 3 χιλιόγραμμα ή τα κρέατα που περιεχουν υπολείμματα από ορισμένες ουσίες για τις οποίες δεν εφαρμόζεται η κοινοτική ρύθμιση ή οι οποίες πρέπει να αποτελέσουν αντικείμενο συμπληρωματικές ενορμόνισης, εξακολουθούν να υπόκεινται στην υγειονομική νομοθεσία του κράτους μέλους εισαγωγής, τηρώντας τις γενικές διατάξεις της συνθήκης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνονται οι εγκαταστάσεις της Πολωνίας που αναφέρονται στο παράρτημα, για την εισαγωγή νωπών κρεάτων στην Κοινότητα, σύμφωνα με το εν λόγω παράρτημα.
2. Οι εισαγωγές που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που έχουν θεσπιστεί αλλού στον κτηνιατρικό τομέα.
Άρθρο 2
1. Τα κράτη μέλη απαγορεύουν την εισαγωγή νωπών κρεάτων που προέρχονται από εγκαταστάσεις που δεν αναφέρονται στο παράρτημα.
2. Εντούτοις, τα κράτη μέλη δύνανται να εξακολουθήσουν να επιτρέπουν, μέχρι τις 31 Αυγούστου 1984, τις εισαγωγές νωπών κρεάτων που προέρχονται από εγκαταστάσεις που δεν αναφέρονται στο παράρτημα, αλλά έχουν αναγνωριστεί και προταθεί επίσημα από τις αρχές της Πολωνίας στις 26 Σεπτεμβρίου 1983, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν ληφθεί αντίθετη απόφαση σχετικά με το θέμα αυτό σύμφωνα με το άρθρο 4 παράγραφος 1 της εν λόγω οδηγίας, πριν από την 1η Σεπτεμβρίου 1984.
Ο κατάλογος αυτών των εγκαταστάσεων κοινοποιείται από την Επιτροπή στα κράτη μέλη.
Άρθρο 3
Η παρούσα απόφαση εφαρμόζεται από την 1η Φεβρουαρίου 1984.
Άρθρο 4
Η παρούσα απόφαση επανεξετάζεται και ενδεχομένως τροποποιείται πριν από την 1η Ιουνίου 1984.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 6 Ιανουαρίου 1984.

Labels: 3
18
17